钦定古今图书集成/理学汇编/学行典/第137卷 > 朱子全书 > 《答方若水》
## 钦定古今图书集成/理学汇编/学行典/第137卷 > 朱子全书 > 《答方若水》

静退之说亦甚善。但今亦非是教人求退，只是要得
依本分，识廉耻，不敢自衒自鬻，以求知求进耳。然亦
须是读书穷理，使方寸之闲，洞见此理。知得不求，只
是本分，求著便是罪过。不惟不可有求之之迹，亦不
可萌求之之心；不惟不得说著“求”字，亦不可说著“不
求”字，方是真能自守，不求人知也。